
gipa salrango iani bebe onganiko sinjetatbatna 
nangam onga. 

2 . Kristian manderangni gisikni obostan Steward- 
shipni gimin gisik nangataniko nangatode mondo- 
lini dakna nanga kamna una gisik nangani- 
ko nangata. Achik asongmangmangon Kristo ua> 
mangni jokatgipa onga ine uikujagiparang sak 200000 
donga. la Kristian onggijagipa Achikrangna Achik 
Mondolirang dai onga. Indiba uamangko sokba- 
atnara skahgna bate joton kabataniko aro antang* 
ko aro antango gnangrangko skangna bate bang- 
bate onaniko nanggen. Obostaan Stewardshipna 
gisik nangbatataniko nangata. 

Anchingni Mondolirango member sak 25000 
gnang. la pilak Kristianrangan Kristian ongani 
mangsonganiara mai uko talbate masina nanga. 
Uamang skiako mana nanga, indiba skiako man- 
atnara la Knstianrangko Kristian toromni gimin 
talbate masianiona dilbana gita bangbatroroe tari- 
gimin pamongrang aro procharokrangko nanga. la 
dilgiparangko tarina gita nangchongmotgipara Garo 
Bible ^choolko kuliani aro jeko, Achik skigipa- 
rangkon done Achikrangchm chalaie rakkiani onga. 
Aro la obosta Stewardshipna gisik nangataniko 
nangatani ongata. 

Achik asongo kangalgipa manderang, sagipa- 
rang, ma-pagrirang aro cholgrigiparang banga. la 
kangalgipa manderangna chuonge dakchakbataniko 
onna anchingni daksoanio biapko donara Isolni 
Kristian manderangni jako dongimin kamrangoni 
bakmingsa ongchongmota. la obostaan Stew^d- 
shipna gisik nangataniko ongkatata. 

Assamo, anching Achik asongo apsan obostako 
gipin akawe aro abrini biapantion ongatna mana. 
la gipm nangenggipa biaprangona anchingni kamko 
sokatna gita kasne kasne badalatna mangsongen 
Assam aro Manipumi Council of Baptist Churche^- 
ko dakaha, jen baksa Achikrangba ongpaa. la 
dalbatkalgipa dolko dakanichi jeko Achik songo 
chusokatna anchmg abachengataha gipin biaprang* 
oba apsan kamko chusokatna dakchakna mana. 
Daoba anching Konyak Nagarangni gisepo gital 
aganprakani kamko rakkina dakchakenga Anching 
Jorhato donggipa anching antangtangni Assam Baptist 
Theological Seminary-naba dakchakatpaenga. la 
kamrangna bangbata dakchakaniko nanga aro gipin 
Kristianni kamrang gipin biaprango abachengaha. 
Aro laban Stewardshipna gisik nanganiko nangata. 

Beben lani bebe onganiko bilakatna nangbeanio 
la salo anching mama dongenga bangbatako aganna 
nan^jaha. Obosta gimik anchmg antangtangko aro 
anchingni nangarangko skangna bate chusokbate 
onaniko dabia Dambe manderang chugimik Kris- 
tianni kamna antangni janggi tanganiko onna nanga. 
Anching pilakan anchingni jako dongimm kamko 
chusokatna anchingni gamko onangkuna nanga. 

Stewardshipko bilake rakatani aro tarisogimin 
daksoamn jechi uko ranta kaatna Kristianrangko 
dilatna, daororom anchingni nanganma aganchak- 
ani onga me anchmg bebe rachongmota. 

Anching maina kadongsoenga ? 

la SteWardshipna dmgtangmancha gisik nang- 
atanio Achik Kristianrangko uamangni janggi twog- 

aniko chugimik onaniona napatna mangen me an- 
ching kadonga Indiba la anchingni gisik nangat- 
aniko agre apalatjana aro mamung kamon chusok- 
sranggija ongjana gita anchingo gnangrangko onani- 
osan mcngsongbate gisiko nangatna mangsongenga 
Achik Kristian sakprakan uni gamrangko name 
suale jakkalna changgipa ongode ua gipin kamrang- 
oba nambatgipa ongpagen me anchmg bebe raa 
Aroba bakchikungni baksako onania antangni gamni 
Stewardshipko abachengani onga me anchmg uia 
Uni gimin anchmg Kristian sakprakan uni gnanga- 
oniko bak chikungni baksako Isolni kamna pak- 
wataniko manna kadongenga lako chusokatna gita 
anchmg la kamrangko daknasienga 

1 Pamong sakprak aro mondoliprakan git^ik 
gimikchi la Stewardshipna daksoanio napna 

2 Mondoliprakan uni pilak memborrangm onna 
nanggni bak chikungni baksako tik kana 

3 Mondoliprakan tarisogimm daksoaniko chu- 
sokatna gita Stewardship Committeeko seokna 

4 Mondoliantian pilak Kristianrangko Stewaid- 
shipni gimin masiatna aro uko ranta kaatna dilna 
gita Stewardshipni tomaniko bilsiprakon dakatna 

Indakgipa daksoamom mat bite ongkatgen ^ 

Anchmg katchmikgiparang ongja, indiba Isol 
je manderangnan Uni namnikani gita dakna an- 
tangtangko bimchipe onkanga, uamangna patia me 
anchmg uichongmota. Um gimin gisik gnange aro 
bimchipe la Stewardshipni daksoanio napode uoni- 

ko mangnigipa mitam namgnirangko anching agan- 
sona kadonga. 

1 Anching mondolini manderang Isolni aro 
mondolini kamna gisik nangbatgen me anching 
beberaa Ian bebe onga, Jeo nangni gam unon 
nangni katongba dongkua Jekai mondolina on- 
anirang barianga Kristianrangba mondoli aro uni 
kamo gisik nangbairorogen 

2 la daksoanio mandapaniranga anchingni 
dakangna nangenggipa kamko rakina tangkarang- 
ko mangen Jekai banggija aganodc, Kristian Col- 
lege, C B C A M-na, anching antangtangni procha- 
rokrangni kamrangna , Bible school na ba kangal- 
rangna 

3 Kristian manderangni gisepo mondolini kam- 
rangna gisik nangbatania anchingni mondolirangna 
pamong aro procharokrangni kamko kana sikgipa- 
rangko ongkatatgcn Anchingni mechikmarangni 
kamo, Sunday School aro B Y F ni dolrango sike 
dilgiparangko mangen 

A dita nangchon gmotan iran g 

Je kamkoba indin chusokaia lade ongja aro 
Kristiam kamba gipinom dingtanga ongja la 
Stewardshipna daksoani kamo anching chusokgipa 
ongnade la kamrangko anching nanggen. 

1 Ian gisikni bidingo kam kaani onga me 
anching pangnan gisik rana nanga. Manderangko 
antangtangko aro uamangni gnangrangko Isolna onat- 
nara Kristian onggijagipako Kristo uni jokatgipa onga 
me rachakatna aro napolako manatna, nangani gitan 
apsan nangbcani onga. 



( 6 ) 


2 Pilak pamongrang, procharokrang aro mon- 
doljni dilgiparang Stcwardshipko bebe rasrangna 
aro antangtangan ranta kana nanggen. 

3. Mondolini membor sakantian Stewardshipni 
mangsonganiko uko aro uko mama aro, maikai ranta 
kana nanga uko uiatna aro antangni gamrangko 
St<»wardshipna onkangna cholko onna nanga 

4 Stewardshipni gimm dingtangmancha skie 
onani biaprangko pilak biaprango aro mondolirango 
dakna nanggen. 

la kitap bisako Achik songo donggipa anchmgni 
Knstianrangko Stewardshipko sulsul aro dondikgija 
ranta kaatna, dilanio dakchakani onggcn me ka- 
donge, Achik Kristian sakprakkon kragipa onggipa 
ongatpana nangmung biriman baksa, nangni jako 
donatenga. 

ODHAI I. 

Stewardshipni Mangsonga. 

Anchingo mondolirang aro Kristian Steward- 
shipna onkanggipa Kristianrang dongna nangode 
skang nangchenggipara la Sastroni bebe onganmi 
gimm krae masianm onga. Gimikm japangara 
pilak bosturangni nokgipa chongmotara sawa me 
singani donga. Kristian mandeni uno donggipa 
uni gamrang baksa nangrimani mai ? Aro ua mai- 
kai uarangko jakkalani onga ? 

Mandeni mande baksa nangnmanio aro gitim- 
sa gitim gipin baksa nangrimanioba maiba uigimm 
gamni nokgipa ongani bil gnang. la bilrangko 
asongni niamchi uie rachakgimin onga aro jerangan. 

ia bilni kosako drae daka sasti onako mana. Isol- 
ba gamni nokgipa ongani bilko mania ine Mosena 
ongimin geetanio mesoka, “Naa chaunabe” (Reong. 
20 : 15) Uandake Isol manderangni mandeska 
baksa nangrimamo gamtangni kosako bil gnang ine 
rongtalc mesoka, jeko chauara Isolni nikao pap onga. 
Jcgitaba, anchmgni Isol baksa nangrimanim gimin 
chanchion namen dingtangsranggipa obostako an- 
chmg nlka Isol pilak bosturangm kosako bil 
mananiko aro chonkame nokgipa onganiko antangna 
rakiaha me Sastroo tale mesoka. Isol I^aelrangna 
aganprakaha, “Aro dao nasimang angni kurangko 
manichcngmolode, aro angni mamko rakiode in- 
dide nasimang pilak jatna bate angnin mankamani 
onggen . mama agimik angnm onga” (Reong 19 . 5) 
Isol dmgtangmancha talbate uianikoba onaha, “Rupa 
angnm, aro sona angnm me kotokrangni Jihova 
agana” (Hag 2 8). Aro ua agantaia, “Mama pilak 
matburungrang angnm, arb hajal admgrangp dong- 
gipa pllanirangba Abrirangni pilak dodrangko 
anga uia , aro abaoni matburungrang ang baksa 
donga” (Git 50 10 — 11) Gipm Gitrango Daud 
aganpraka, “Aa Jihovanm onga, aro uni gapam, 
agilsak aro uno donggiparang” (Git. 24 1) Uandake 
anchmg nika Isol aako aro uoni ongkatgipa sil- 
rang ba matburungrang uno donggipa pilakkon 
antangna kanga Anchmgni Stewardshipni gimin 
uiania Isolni pilak bosturangm kosako bonkame 
nokgipa ongako uianio abachengna nanga. 

Pilak bosturangm bonkame nokgipa onganiko 
Isol antangna rakiahani gimin, chanchibewalam 
bidingo mandeara Isolni dakgiminranga rakigimm 



C 6 ) 


nokkol ba kadonge dongiminsa ongaia Stewardko 
indake aganna mana, saksa jeo antangni onggija- 
gipa akingko chalaianiko ba kamko chusokataniko 
kadonge pakwale dona lasa mandeni kam ba biap 
ohga me Saslroko scgiparangchi Isol rongtalata 
Uni antangni bimang gita aro antang gila Adamko 
dakmano, Isol uko geetaha, “Aani kosako pamong 
ongbo ” (Aba 1 27 — 28) la geetanini nalsachi Isol- 
ni bebe ongani gnang , uni gimin la geelania man- 
dede nokkol pamongsa, antangni onggijagipa kam- 
ko chusokatchina kadonge dongiminsa me mesoka 
Monako ongipani gimin toe skianio (Luk 19 13 — 26) 
aro gamko donanggipani gimin toe skianio (Mati 
25*14 — 30) Jisu mandeko Stewardsa onga ba 
kadonge dongimm nokkol pamongsaksa me rongtal- 
bate parakata Unbaksaba joko kadonge donangaha 
uko jakkalanio pangchakesa ua nokkolko bichal 
kagen me chanchianiko #naha Pitor uni skang- 
gipa chitio sea, *‘Uni gimin nnok rmok ongbo. aro 
bianirangona gisik rakbo Pilakna skang nasimango 
kasagnkbea ongbo , mama kasara banga paprang- 
ko pmdapa Mitu mitu ina gri saksa sak gipinko 
soka chakgnkbo. Sakanti kasae onamko manaha 
gita, Isolnx mamanti kasaani. nama nokkol pamong- 
rang gita uko nasimangm gisepo dangdxke onchina , 
saoba aganode Isolm aganani gita aganchina'^ (1 Pitor 
4 7—10), 

Uandake nangchapanichi, toe agananichi aro 
srong srong agane onanichiba Sastrorango«f mandpa 
nokkol pamongsaksasa onga me parakata. 

Nokgipa chongmotde Isolsa aro manderanga 
Isolni dakgimmrangni nokkol pamongsa ongode 

mdide manderanga Isolni nokgipa onganiko aro 
jeko uamango kadonge donaha uko Isolni namnika 
gita mandeni namgnina jakkalc anlangtangni nokkol 
pamong onganiko kurachakna nangenga Mnarang- 
ko toe skiani maiba skianiko anchingna onode 
manarangko jakkalania nokgipani skanirang gita 
ongj me rongtale mesoka Indiba smgani nabara, 
Anchingna donanggiminko maikai jakkalgen, jedak- 
ode mandeni namgnina aro Isolni nammkani gita 
onggen ’ Bikpile jeanina kenam grian anching 
aganpraka jc Krlstianrangni skanggipa nangania 
uamangm gnangrangoni bak sako Isolni songnokni 
jelgnina dingtangmancha donani onga Nangni dakna 
nanggni kamko chanchie ua tangkara Israel mande- 
rangna indonga kamrangni gimm skion Isol indme 
agana, “Naa nangni aani bite minchenggipani skang- 
gipako Jihova Isolni nokona rababo” (Reong 23 19) 
Ua dingtangmanchaba aganprakatkua, “Aro aani pilak 
bak chikungni baksa, ua aani bitchnoni ongchong. 
bolni biteoni ongchong, uan Jihovanin onga : uara 
Jihovana rongtalgipa onga aro aani ba jillani 
lakrangni bak chikungni baksani giminara bak 
chikungni baksa ' Gitelna rongtalgipa onga. (Lev 
27-30—32) 

Jcnsalo manderang bakchikungni baksako raba- 
na jechaka ba uamang namjabatgipako rabara, Isol 
antangoniko rasekangaha me aganataha aro katchi- 
nikgipachi uamangm bak chikungni bak sako aro 
onamrangko ontaichina uamangko okamaha (Mai. 
3.7 — 10), Pharisirangm chachipilaniko manenge Jisu 
bak chikungni bak sako onaniko nammkpaaha, “Aiao 

nasimang Sastro skigiparang aro Phansirang, cha- 
chipilgipararang, mama nasimang podina aro gua 
mori aro jirani bakchikungni baksako ona, indiba 
mam jrimbatarangko, chongmotan bichal aro kasa- 
chaka, aro bebe raako wataha ; larangko dakna nanga- 
chim, aro ukoba watna nangjachim” (Mati 23 23). 
Chongmot Isol Israel manderangko uamangni pilak 
gnangrangni bak chikungm baksako rabaatode aro 
onna nangani gita Jisu uko nammkpahaode anching 
Kristianrang pilak mandena Isolni songnokko jelatna 
nangani kamko nike komibate onna manja 

Indiba anchingni gnangoniko bak chikungm baksa 
mangmangko onachi anchingni Nokkol Pamong ong- 
aniko kurachakan baksa gipin bak chikungm bak sku 
Isolni rasongna krae aro gisik gnange jakkalamchiba 
anching kurachakna nanga. Achik songo donggipa 
Kristian manderang ritchaprakm gisepo sak 75 mang- 
de maiba rokom tamaku rmgamko jakkala me chan- 
anio nika. Ramram rmggiparangko mangope tamak- 
ku rmggiparangom saksa bilsisao cigarette tepprako 
pelchikung kae tep 100 ko ringgen me chanode ua bil- 
sio gong 15ko cigarettena koros kagen. Sak 5000 
Kristian manderang indake apsanko dakengode uan 
bilsiprako gong 75000 ko anchingna mamung nain- 
gmko ongijagipa kamna indin galatam onga. Indak- 
giparang sak 1000 sasan donggenchimoba gong 15000 
ko apsan dake jakkalenga. Anchinga Isolm gam- 
rangko rakkie jakkaltimgipa ba Steward onga me 
chanchie anchmgo kadonge dongiminko krae aro 
gisik gnange jakkalenga me aganna manama 
Aganbewal gita anching indake ongja me kurachak- 
na nanga. 



( 11 ) 


Indake anchmg sokaha jeo Stewardshipni inang> 
songako kandike aganna altue manaha. Uan pilak- 
ni kosako Isolni nokgipa onganiko uiani aro kura- 
chakani onga , jeko Isol anchmgo kadonge dona uko 
rachakani aro apsanko Isolni namnika gita mande- 
ni namgnina jakkalani onga Indiba la Steward- 
shipko kasaaonina bate niamonisa ongbata me chan- 
chisretjana gila anchmg Kristianni onani gita chan- 
chianiona donatskaa 


ODHAI II 

“Anga maiko rae Jihovani mikkangona rebae 
chugipa Isolni mikkango bamgopgen ’ Bilsisani mat- 
chu bisaiangko, horn onanirangko rae anga Uni 
mikkangona rebagenma ’ Hajal hajal mes bipa- 
rangko, ba hajal chikung tom chibimarangko Jihova 
nammkgcnma ? Anga angni mam peanirangna angni 
dejakrako aro angni janggmi papna angni beenm bite- 
ko ongenma ’ O mande ua nangna namako mesok- 
aha , aiu kakket daka aro kasachakamrangko nammka 
aro nangni Isol baksa onao reruraana agrc Jihova 
nangomko maiko ama ?’’ (Mika 6 6 — 9). 

“Onbo, unon nasimangna ongen , uamang nama 
loanio sinjetjete, morekreke, suake, nasimangm ka- 
bako ongen. Mama nasimangm toanio nasimangna 
toskagen ” (Luk 6 . 38). 

“Jajrenga gita, ba nanga gita ongija, sakanti ka- 
tongtango mangsonga gita onchma ; mama Isol kasroke 
ongipana kasara.” (2 Kor. 9:7). 

ISOLNA ONANIRANG 

Mika 6 6—9 , Luk 6 38 , Wat 20 35 . 2 Kor 9 7 ; 
Mark 12 41—44 

Robibaranti gilja kamitmgo anchmg paisako gil- 
ronga ba onronga Uan anchingni olakiani bak onga 
Anchmg anchinghi paisachi Isolko olakienga aro pai&a- 
ko onmitmgo anchmg Isolna onenga me chanchma 
kraa Anchingni kataiangchi, anchingni git rmga- 
nirangchi, anchingni katongrangchi, aro anchmgn 
paisa ba gamchi Isolko olakia Anchmg uko 
Isolna onenga 

Skangoni mtal manderang Isolna maikoba oii- 
rongachim Sastroko poraie Kam aro Abel Isolna 
abani biteko aro mes dobokrangko onaha ma me 
anchmga uia 

Agilsakni toromiang rokom rokom bangsranga, 
indiba pilak toiomrango manderangni isolrangna 
ba miterangna antangtangni gamoniko onronga 
Mitam manderang maiba namgniko mana gita mite- 
rangna ba isolrangna onrongachim , indiba bang- 
batan kenbeani gimm miterangni namgija dakani 
ba kaonanganioni jokna gita miterangna onronga- 
chim 

Anchmg Kristianrangni onanirangko tosusana gita 
mitam skangni toromrangni onanirangko mesokna 
mannaba donga 

Afnericao English manderangna skang donggipa- 
rang American Indianrangni toromrangko nibo. 
Mitam jajongko olakiaha aro una boliko onaha. 

Mitam antangm toromo beberasranga aro nambatgipa 
onanirangko miterangna ona sikrongachim Mes. 
dobok aro matchuko onaniko chuongnikjaha Uamang 
gamchatbatgipako onna skaha Mandeni been pilak- 
na bate gamchatbata me uamang chanchie mandeko 
mitena onna tik kaaha 

Uamangni dalgipa mite saksa Niagara chibimani 
chidareo donga me uamang bobcraaha Isolni gimin 
uijaode indakc beberana kraa, mama ua chidareko 
agilsak gimik mingsmga Dalgipa chidare mik ritcha- 
saoni longtong gaakaha Chmi gaaka gamsrangani 
gimin mande chiikoba abokoba knajachim Aroba 
sepango donggipa aaba mopilachim Bangbca chi 
gaakrongani gimin kamao tubc‘gipa wariko dak- 
aha Chini biba aiam gita tangdoronga aro sal 
rakmitingo ua aiamo nitogipa sundare donga Chinga 
ua chidareko nike Isolni bil mairongpile bilaka me 
chanchiaha lano dalbegipa mite dongchongmota 
me American Indianrang chengo beberaaha Ua 
mitena ramram mes ba matchu ba abani biteko 
onaniko chuongnikjaha Um gimin bilsiantio ua- 
mang chidaieni kosako dalgipa melaniko dakaha 
Uamangni dalgipa mandcrangni ba nokmarangni 
demcchikrangoniko uamang saksako seokaha Unon 
ua metra rmgo gakate chidareona balpakangako 
mane chidareo gaake siaha Indake ongmitmgo ua 
mechik grapgija aro chnkgija dongna nangachim, 
mama kenaniko mesokode American Indianrang 
mitchiachim Ua mechik kenaniko mesokode uni 
pagipako kratchaatgenchim 

Indake American Indianrang antangtangni mite- 
na dalgipa aro gamchatgipa onaniko onrongaha. 

Beben uamang mande sootna nangjachim ; mainar 
uamang beberasretesa indake dakachim Indiba ua- 
mangni kimkim beberaaniko aro uamangni dalgipa 
onaniko nibo Uko nike anchmg kratchana nanga. 
Anchmgni bebegipa Isolna anchingni onani dalama ? 
Anchmg pelsa pelgni onaniko dalnika ba paisa 
dongjaode anchmg Isolna kam kae ona nengnik- 
bea. 

Nasimangni pagitchamrang mitena kene mat- 
chu, dcbok aro doorangko dene kritrongachim Ba- 
sakoba basakoba gitchambegiparangko ba gipin bostu- 
ko onrongachim Uamang uamangni miterangko dal- 
nikaha, aro gamchatgipa onanirangko onaha 

Ibri manderang Isolna onna namnikaha Ua- 
mangni nambatgipa, marang nanggijagipa matchurang^ 
dobokrang, mesrang, draka biterang aro skanggipa 
abani gom aro merakkuko onrongachim Uamang. 
ramram onjaha, uamang nambatgiparangkosa onaha 

Katchmikgipa Mika aganaha, “Isolna hajalni hajal 
dobokrangko onode ba hajal chikungni tom chibima- 
rangko Jihova namnikgenma Angni dejakrako on- 
genma ? O mande ua nangna namako mesokaha 
aro kakket daka, kasachakaniko namnika aro nang- 
ni Isol baksa onao reruraana agre Jihova nangom- 
ko maiko ama la katarangko Jisuna skang bilsi 
ritchasnio Mika aganaha Indiba Jisuni katarang 
gita ba uni skiani gita onga. la gipin toromni 
manderang antangtangni miterangna bamgenoba mai 
namgni ? Uamang kakket dakja, kasachakaniko 
namnikja aro Isol baksa nangrimiana ba rerura- 
jaha. Uamang uamangni dalgipa onanirangko india 
onaha. 

Indide anching Isolna onaniko ba gamko onaniko 
nangjama Anching Kristianrang onna nangchong- 
mota. Indiba anchmgni gisik Isol baksa nangnmjaode 
anching banga tangkako onoba namgni dongjasrang, 
ua anchmgni onania gipin toromni onani gita indin on- 
ani ongaia 

Anching onna nanga aro maikai onna nanga Jisu 
anchingna tale mesokaha Changsao Jisu segrigipani 
paisako onaniko nikaha, aro nasimang uko gisik 
raenga la mechikni onani bangja indiba ua gipin- 
rangna bate bangbaten onaha, mama ua antangni 
paisa gimikkon Isolna onaha Mitam mandcrang ua 
skianiko sretronga Uamang pelgniko gilanio onna 
donronga aro onmitmgo agana, anga segngipa gita 
paisa banggijako onenga Aiao mdake ongjasrang 
Ua segngipa antangni paisa gimikko onaha Anching 
saksaba ua segri gita onkujakon 

Aroba Jisu skiaha, gipmrangna anchmgni onani 
ba torom kamko kaanio mesokna mangmangsan dak- 
nabe Pharisirang onna skang singgako sikaha 
aro rama bibrarango uiataha Indiba nasimangni 
onmitmgo nangni jakrani dakako nangni jakasi uija- 
chma Jisu aganaha ba skiaha Chongmotan donnue 
onode nambata Mitam mane chagiparang onode 
antangni bimungko mesokna namnika, la kamna ba 
Hospitalna, la missionna la tangkako angan antang 
bimungko mmgesa onronga. Indiba gisep gisep mitam 
bimungtangko uiatgija Jisuni skiani gita tangkako on> 
aha Nasimang nasimangni onaniko Isonlna onenga 
aha Nasimang nasimangni onaniko Isolna onenga 

Aro Paul changsao aganaha, Jajrenga gita ba 

nanga gita ongija, sakanti katongtangtango mang- 
scngna gila onchina , mama Isol kasroke ongipana 
kasara 

Milam manderang onronga mama onjaode uamang 
kratchaa Indiba indake onna nangja. Kasae aro 
kasrokcsa anching Isolna onbo 

Jisu changba aganaha, '‘Manana bate onan kusi 
ongbatani onga” Anchingni gisik kraa gita onode 
anching ua katani mangbonganiko uigen Aro Jibuni 
skia gita onode anching kusi ongchongmotgen An- 
chmg chuonga gita Isolni kamna onjaenga Anching 
anchingni nangbregijagipa paisa ba nangbregijagipa 
bomoi ba kamko Isolna onenga Moffusil remitmgo 
anga lamao terik bijakko piala gita ^tariako nikaha. 
Anga procharokko smgaha. ‘‘Ua bijakni pialara mai 
ba mama uko dona Ua aganchakaha, '‘Chengoni 
manderang mitena gamchatgiparangko omongachim, 
indiba dao la terik bijakko lane rang gita dakaha, 
Ian gitchamgipa rang onga me mite chanchinaba 
donga ” Anga uko nike la miterang goka ongakon me 
chanchie kadmgstekna skaha la manderangba gam- 
chatgijagipa teiik bijakrangko mitcrangna onaia 

Indake kadmgmitingo angni gisiko mdakgipa chan- 
chiani naaha, “Naa mama kadmgstekenga Kris- 
tianrangba la songsarik gita dakjama Anching 
Kristian onge anchingni bebegipa, kasabegipa, bil- 
akbranggipa Isolna maiko onronga ^ Bangbata salo 
anchmga la songsarikni terik bijakko ona gita gam- 
chatgijagipako onaia. 

Anching pilak nanganirangko manmano Isolna 
ua banggija bangkiko onaia. Anchingni gamoniko 

gamchatgijako Isolna anchmg onaia Aro anchingni 
gamoniko ongaigija indiba anchingni sal ba somoi- 
onikoba banggijako onaia Anchmg Robibaro chang- 
sa ba changgni Isolko olakiode anchmg uko chuong- 
nika Ua manderangni terik bijakni rangko ona 
gita anchingba bebegipa, kasagipa, bilaksranggipa 
Isolna banggija gamchatgijagipa bangkikosa onenga 

Beben anchmg Isolna gamni bangkikosan onenga 
Mitam tamakku, ba pan ba mola, cigaretterangna 
paisako mana mdiba Isolni kamna pclsa pelgni- 
koba manja Pilakan miko chana nanga indiba 
mola, cjgaretterang nangchongmota ongja Cigarctte- 
na nasimang ]o paisarangko koros kagenchim 
uko nasimang Isolni kamna ongen me kurachakna 
manode, procharokrang, pamongrang, skulrangko 
chuonga gita rakma mangen Ba annasako mola- 
rangna koros kaode Isolnaba annasako ongen me 
kurachakna manoba nambegenchim 

Isolko uigijagiparang antangtangni miterangna 
mairongpile gamchatgipa onanirangko onaha uko 
anchmg kosako poraiaha Isolko uigijagiparang 
namgijagipa miterangna onna changaha Anchmg 
anchingni Isolna onna simsakjaenga 

Basik sal ba badita bilsi Isol anchingni sim- 
sakgijaniko chakchikkugen Anchingni banggijako 
onna anchingni kratchaani onga Mitam manderango 
adita banga gam donga, uamang bangbatako onna 
kraa, mitamo banggijasan dongaioba indiba bang- 
jaoba uamangni bil gita mitamko onna kraa 

Paisa ba gamkosan ongaigija indiba anchingni 
sal ba kam kaaniko bangbate Isolna onna kraa. 

Isolni kamko kana nengnikgenma ? Aiao ! An- 
chingni gisepo mitam gilja kana mangmangan neng- 
mkbea. 

Hai anchingni gualanirangm gimin Isolo bie 
mikkangchi kusi onge kasroke anchingni gamoniko 
aro anchingni salrangoniko bangkale Isolna onna. 
Indake dakode pamongko rakina mangen aro kra 
glia Isolni songnokko nkna mangen. 

Jisu aganaha, “Jeo nangni gam unon nangni 
kaiongba onggen ” Anchmg anchingni gamko Isol- 
na onengama ’ Moseni niamo gamoniko Isolna 
bakchikungni baksako Isolna onna nangchongmota, 
aro Ibnrangko draataha Kristianiang Moseni mam 
ningo ongja aro anchingni mondolirango Mose gita rak- 
gipa niamko dake manderangko bakchikungni baksa- 
ko onna nangchongmota uko dakna kraja Indiba 
Kristom skia gita kusi onge kasroke onbo 

“Jajrenga gita, ba nanga gita onggija, sakanti 
katongtangtango mangsonga gita onchina ; mama Isol 
kasroke ongipana kasara”. 2 Kor 9 7 

Kristianrang niamm gimin bakchikungni baksako* 
onna nangja indiba kasroke aro jaksrame bakchikung- 
ni baksako ba una bate onna manode onchina. Jisu 
antangm been aro anchiko anchmgna onaha. Ukct 
gisik rae onbo, gamoniko ba janggioniko. Unon Isol 
anchingni onanirangna bate anchmgna patianiko on- 
skagen aro Achik asong gimiko Jisuni mondoli skang- 
na bate aro chanchisokana bate ansengna mangen, 

ODHAI III. 

Mondolina Stewardshipna Daksoani, 

Isol Israelrangko bakchikungni baksako onchina 
geetaha, aro Jisu bakchikungni baksako onaniko nam- 
nikpaaha. Kristianrangni dakna nanggnia pilak Kris- 
tianrangko bakchikungni baksa mangmangkode on- 
china dabia Uni gimm chinga pilak Achik Kristian- 
rangko Isolni songnokni silrorognina uamangni gam- 
rangni bakchikungni baksako onchina geotenga Una 
agreba chinga mingsa kupatiani daksoaniko onenga 
jean anchmgko la Kristian Stcwardshipni bimango 
sulsul aro jrmgjring ranta kana dakchakgen me chmga 
kadonga 

Pilakna skang chinga lako janapa mondoli geantio 
aio bipekantio Stewardship Committee-ko seokchina, 
jeni pamong (Chairman) mondolini tangka dontimgipa 
(Treasurer) ongna nanga Mondoliantion la Steward- 
shipni daksoaniko chusokatanina Stewardship Com- 
mittee dai onggen 

Je biapo game chagiparangsan onga, jekai Achik 
songo, cho] mingsa gnang aro la bakchikungni baksa- 
ko onna daksoaniko chusokatna joljol aako dakode uan 
altubatgipa ongnaba donga Chinga janapenga, Kristian 
nokprakan ba song gimikan Kristian ongode indak- • 
gipa songprakan bilsiprako gamni aani bakchikungni, 
baksako Gitelna me donbo aro ua aani biteko mondoli- 
na Isolni songnokni jelgnina onbo. la aako pilak 
gipin aarangko gitan bimchipe aro simsake gamna 
nanggen, indiba uni biterangko Isolni me changen. 
Aro gipmko agandapode namnaba donga. Ia,aa nam-« 
jabatgipa ongna nangja. Isol anchingna namjabatako 

onjaha , batesa Ua anchmgko jokatna nambatsrang- 
gipako onaha 

Ddlgipa song ongode la aani miko ba gipin bit- 
rangko chimonge donna dmgtangmancha jamko nang- 
gen Chongipa gitimrang biterangko mondolini 
tangka dontimgipani nokona rabana mana Jo 
biterangko rabara uarangko chimonge rakiani aro 
krae palani daiko Stewardship Committee-m jako 
galgen Mana bitorangni aro uarangko pale mana 
langkani hisabko name rakina nanga aro pale 
mana tangkako gipin gipin Langkaiang baksa don- 
na nanga 

Aani bakchikungni baksako donan baksa Kris- 
tianiang doo bitchirangoni longchikungprakgipako, 
mangchikungprakgipa dobisako, mangchikung prak- 
gipa wakbisako aio uandake mangchikungprakgipa 
dobokko aro matchuko aro gue bolchikunggipa 
bolni biterangko aro narang bolchikungprakoni 
bolsani biteko aio uandake bilsio mangipa pilak 
gipin biterangoni bak chikungni baksako onna 
nanga 

Ao Nagarangni dakako lano mesokani git a 
janapode namnaba donga Uno donggipa Kristianrang 
• adita bilsirangna uamangni biterangni bakchikung- 
ni baksako onaniko jarikbaenga Aorangni asong- 
omko uamangni kamrangni gimin knasoa kata- 
rang namen kasrokbatbeani onga, mama ua kam- 
rangko kana gita uamango tangkarang donga. 

Achik asongo anching game chagiparang onge 
bangbatan aani biteko manosan antangtangko aldu- 
anma pangchakbata ongoba adita b^nga mande- 

rang gnang jerangan tik kagimin dormaharangna 
kamko kaenga Pamongrang, procharqkrang, skulni 
skigiparang aro sorkario kam kagiparang lani dolo 
gaaka Jekai game chagipa manderangko uamang- 
ni bakchikungni baksako dmgtangmancha don- 
china geeta apsan dake la pilak kam kagiparang- 
koba uamangni manronga doimahani bakchikung- 
ni baksako donchina geeta 

Bilsmj dbachengo Robibar salsako onkangani 
sal me seokchina chmga janapcnga, unsalo dmg- 
tang dongimin aako Isolna pakwatgen aro uno 
Isclni patianina bianiko dakgen Ua apsan salon 
dormahani bakchikungni baksako onkangna mang- 
songgiparangba uamangni bilsio mangnmi bakchikung- 
ni baksako pakwatsona nanggen Jensalo aani bile- 
langko chimongmanaha, changgipin pakwatani aro 
chimpnggimin bilerangna mitolani giljako kana 
nanga 

Anchmg antangna rakkirikgipa bangki bakchi- 
kungni bakskuko krac .lakkalanini gimin maiba 
janapani gnangpiti lanoni bangbatakon gana- china- 
ni, chaa-ringani aio dongchakanio madrangna nangani- 
na jakkalc bongen, mdiba gisik gri dake koros 
kagipa tangkani gimmna maiko chanchia ^ Chmga 
meiong jakkep gita dakgipa chimonganiko abacheng- 
chma kupalienga Paisako jeko anchmg cigarette- 
lang dakgiparangna gisik gri dake koros kaenga 
la chimonganio donatna nanga aro adita somoi- 
prako mondolini tangka donramona chimongbana 
nanga. 

Chingni janape ongipa gita dakgipa daksoani 
mondolini mamaantmi tangkarangko banatgen me 

pilakan altuen uia Uni gimin la tangkarangko 
maikai koro& kana nanga chinga kata mmgsako 
aganna nangchongmota. Beben mondolirang aro 
bipekrang tangimin pamongrangko nanga jerangna 
antangtangko aro uamangni nokdangko alduna 
chuonge dormahako onna nanga Indiba dalbata 
kamrangko chusokatna gita chuonga tangkarang 
Krima aro Soba dalgipaona sokangatna nanga Uni 
gimin chinga janapenga mondolirang mondolitang- 
ni kamna bak brim bakgniko rarikna miksonge kam 
kabo, bak brmi baksako Krimana Krimani kamna wal- 
atbo, aro bak brim baksako Soba Dalgipaona, Soba 
dalgipani dakna nanggni kamna watatbo Soba Dal- 
gipa uni mansoa gimikm adhako Assamm gipin bak- 
rangona Kristianni kamrangna uandakcn watatskana 
nanggen 

Stewardbhipni mansonganiko talalani aro kupati- 
gimin daksoanina nangni nama aganchakaniko mangen 
me kadonge aro Achik Kristianrangchi uko chusokat- 
china smjctaniko one bian baksa nangni Stewardship 
Committee uko nango kadonge pakwatatenga 

